b'\n_START_ARTICLE_\nKirkas-Soljanen\n_START_SECTION_\nMaantietoa\n_START_PARAGRAPH_\nLammen pituus on 400 metri\xc3\xa4, leveys 350 metri\xc3\xa4 ja sen pinta-ala on 7,5 hehtaaria. Se sijaitsee Soljastensuon pohjoisp\xc3\xa4\xc3\xa4ss\xc3\xa4 kansallispuiston etel\xc3\xa4osissa. J\xc3\xa4rvell\xc3\xa4 on vain yksi 100 metrinen oja, joka on samalla sen laskuoja Musta-Soljaseen. Vierekk\xc3\xa4isill\xc3\xa4 j\xc3\xa4rvill\xc3\xa4 on samat vedenpinnan korkeudet. Veden laskennallinen viipym\xc3\xa4 j\xc3\xa4rvess\xc3\xa4 on 1\xc2\xa0656 vuorokautta. Rantaviivan pituus on 1,3 kilometri\xc3\xa4. Rannat ovat p\xc3\xa4\xc3\xa4aisassa suomaata, mutta pohjoisosissa rantaan tulee kangasmets\xc3\xa4. Lampi on autio, vaikka luoteisrannassa on rakennuksia. Ne kuuluvat kansallispuistolle ja niille johtaa pohjoisrantaa seuraava polku. J\xc3\xa4rven ohittaa 50 metrin p\xc3\xa4\xc3\xa4st\xc3\xa4 Alaiselta S\xc3\xa4rkilammelta alkava tie, josta tulee autiotuvalle tie.\n_START_SECTION_\nVedenlaatu\n_START_PARAGRAPH_\nVeden laatua on tutkittu vuosien 1980\xe2\x80\x932001 aikana. Niiden mukaan j\xc3\xa4rvi on v\xc3\xa4h\xc3\xa4ravinteinen eli karu, mutta sen vesi on v\xc3\xa4rit\xc3\xb6n ja kirkas. Veden happamuustaso on alhainen ja vesi on aina hapanta. T\xc3\xa4m\xc3\xa4 sopii yhteen sen kanssa, ett\xc3\xa4 vett\xc3\xa4 ei tule laskuojien my\xc3\xb6t\xc3\xa4 j\xc3\xa4rveen, vaan kaikki vesi sadevesi suotuu suoturpeen l\xc3\xa4pi. Ylim\xc3\xa4\xc3\xa4r\xc3\xa4inen vesi juoksee laskuojaa my\xc3\xb6ten Musta-Soljaseen. Koska j\xc3\xa4rven valuma-alue on niin pieni ja se on verrattain syv\xc3\xa4, vaihtuu vesi eritt\xc3\xa4in hitaasti. Kes\xc3\xa4ll\xc3\xa4 ja talvella j\xc3\xa4rven vesi l\xc3\xa4mp\xc3\xb6tilakerrostuu selv\xc3\xa4sti. Alusvedest\xc3\xa4 alkaa kerrostumiskauden lopussa happi loppua. P\xc3\xa4\xc3\xa4llysvedess\xc3\xa4 happiongelmia ei esiinny. J\xc3\xa4rvi toimi aiemmin Mets\xc3\xa4hallituksen virkistyskalastusalueena, mutta se loppui Naturan my\xc3\xb6t\xc3\xa4. J\xc3\xa4rven virkistysk\xc3\xa4ytt\xc3\xb6kelpoisuus on veden laadun ja ulkoistenkin ominaisuuksien mukaan hyv\xc3\xa4.\n_START_SECTION_\nSeitsemisen kansallispuisto\n_START_PARAGRAPH_\nLuoteisrannassa sijaitsee autiotupa, jonka voi vuokrata ja jonka viereen p\xc3\xa4\xc3\xa4see kes\xc3\xa4ll\xc3\xa4 autolla. Samassa yhteydess\xc3\xa4 on keittokatos. Telttailualue sijaitsee 150 it\xc3\xa4\xc3\xa4np\xc3\xa4in omalla nuotiopaikalla. Molemmissa paikoissa on k\xc3\xa4ym\xc3\xa4l\xc3\xa4t. J\xc3\xa4rven lounaisrantaan lintutornille tulee Saari-Soljaselta kaksikilometrinen luontopolku, jonka p\xc3\xa4\xc3\xa4ss\xc3\xa4 on toinen lintutorni._NEWLINE_J\xc3\xa4rven etel\xc3\xa4ranta kuuluu liikkumisrajoituksen piiriin. Alueella ei saa liikkua 1.4\xe2\x80\x9315.7 v\xc3\xa4lisen\xc3\xa4 aikana.'